මීට අමතරව විනාශ මුඛයට ඇද වැටී ඇති මෙරට බෞද්ධ උරුමයන් සුරැකීම සඳහා විෂය භාර අමාත්‍යවරයා ලෙස බෞද්ධ දර්ශනයට සහ රටේ පවත්නා නීති අණ පනත් අනුව කටයුතු කරමින් සිටින මොහොතක කරුණු විකෘති කරමින් පදනම් විරහිත මතවාද තම පටු වාසි වෙනුවෙන් සමාජගත කිරීමට ඇතැම් පිරිස් උත්සාහ දැරීම කණගාටුදායක තත්වයක් බව අමාත්‍ය අඛිල විරාජ් කාරියවසම් පවසනවා.ඉන් ඇතැමෙක් ගිලිහී ගිය බලය නැවත ලබා ගැනීම සඳහා බෞද්ධ ජනතාව මුලා කිරීමේ කටයුත්ත සුපුරුදු ලෙසින් සිදුකරමින් සිටින බව පැහැදිලි වන බවයි ඔහු කියා සිටින්නේ.ඇතැමෙකු වංචා දූෂණය අක්‍රමිකතා වසා ගැනීමටත් ජනතා අවධානය වෙනතකට යොමු කිරීමටත් උත්සාහ ගන්නා බව පෙනෙන්නට තිබෙන බවත් සද්පරමාර්ථයෙන් යුක්තව මෙරට බෞද්ධ උරුමය සුරක්ෂිත කිරීම සඳහා කටයුතු කරමින් සිටින මොහොතක ඒ සඳහා වැරදි අර්ථකථනයන් ලබා දීමට ඇතැමෙක් ක්‍රියා කරයි නම් ඒ පිටුපස සැබවින් ම ඇත්තේ මෙරට බෞද්ධ උරුමය වනසා දැමීමේ කුමන්ත්‍රණයක් දැයි යන්න පිළිබඳ අපට මතුවන්නේ සැකයක් බවත් ඔහු සඳහන් කරනවා.එමෙන්ම මෙය මහා සඟරුවන සහ රජය අතර පවත්නා ගැටුමක් ලෙසත්, අස්ගිරි⁣ පාර්ශවය විසින් පසුගිය දා සිදුකළ ප්‍රකාශයට අදාලව සිදුකරන පළිගැනීමක් ලෙසත් හුවා දැක්වීමට ඇතැම්හු උත්සාහ ගත් බවයි විශේෂ නිවේදනයක් නිකුත් කරමින් අමාත්‍යවරයා පවසන්නේ.එම නිවේදනයේ මෙසේ ද දැක්වෙනවා.